Foto: KUN.UZ O‘zbekiston Respublikasi delegatsiyasi 2019 yil 27-29 may kunlari Jidda shahrida (Saudiya Arabistoni podshohligi) Islom hamkorlik tashkilotiga a’zo davlatlarning yuqori mansabdor shaxslari va tashqi ishlar vazirlarining yig‘ilishida ishtirok etdi. TIV xabariga ko‘ra, yig‘ilishda 31 may – 1 iyun kunlari Makka shahrida bo‘lib o‘tadigan IHTning 14-sammiti kun tartibi va yakuniy kommyunikesi loyihalari muhokama qilindi. Sammitda O‘zbekiston Respublikasi delegatsiyasiga Oliy Majlis Senati raisi Nig‘matilla Yo‘ldoshev rahbarlik qiladi, deyiladi xabarda.